Cuntradanza amurusa

E ora cammu abballatu lu twist

facemmuni ‘na bedda quatriglia,

musica maestru.

Mi raccumannu l’orchestra duci duci

e li carusi senza fari vuci.

Niscitivi li dami cavaleri

omini davanti e fimmini darreri.

A cuntadanza stamu ccuminciannu

E leggiu leggiu emu furriannu,

ma ora basta ccù lu furriari

a coppia mittemmini a ballari.

Senza stancari forza abballamu

e prestu prestu la dama canciamu.

Isati i peri e senza muttari

nautra fimmina n’ama canciari.

Assamulu lu ballu tutti cosi

omini e donni facemmuni forti.

A dui a dui di sutta passamu

e stamu accura quannu arrivamu.

Ora manu ccu manu ni mittemu

e laricu laricu un circulu facemmu

Prima vutamu a dritta e poi a manca

senza pigghiarini un pulici all’anca.

Ora ccu lu circulu bonu chhiù

ballamu navtra vota a dui a dui

guarda sta castagnedda comu trippa

e a u so cavaleri si ci allicca

Ballamu ccu tanticchia di prudenza

e senza fari nudda cuncidenza

Signuri mei allaricamuni

mi pari ca troppu stritti stamu abballannu

Parru ccu tia Cicciu Marculidda

Nun ci pistari i peri a Saridda.

Ca masannunca ccu stu vai e stagna

peggiu ppì tia ca faccia ti scagghia.

Finemula cuntenti sta qiatrigghia

facemu tutti u lasa e lu pigghia.

E quannu è finutu u ballanzè

purtamu li dami a lu buffè.

Forza cuntenti tutti scialamu

ca ccu stu trasi e nesci coriamu.

Attinzioni l’urtimu cuntamu li passi

attinzioni maestru, forza.